***IDENTIFIKAČNÉ ÚDAJE***

Názov stavby: **ZVERNICA TEPLÝ VRCH – VÝSTAVBA SKLADU OBILIA**

Miesto: Kraj:  [Banskobystrický](https://sk.wikipedia.org/wiki/Banskobystrick%C3%BD_kraj)

Okres: Rimavská Sobota

Obec: Veľký Blh a Teplý Vrch

Katastrálne územie: Vyšný Blh a Teplý Vrch

Parcelné číslo: k.ú. Vyšný Blh 1828/1, 1832, 1835/1

k.ú. Teplý Vrch 353/1

Druh stavby: Novostavba

Stupeň dokumentácie: DSPRS - Dokumentácia pre stavebné povolenie a realizáciu stavby

***Stavebník***

Názov a adresa: **Lesy Slovenskej republiky, š.p.**

Odštepný závod Gemer,

Námestie slobody 2,

050 80 Revúca

***Projektant***

Názov a adresa: **MP Construct s.r.o.**

Obrancov Mieru 13

040 01 Košice

***Zodpovedný projektant časti PD***

Architektonické a stavebné riešenie: Ing. Gabriel Maczko

Statika: Ing. Michal Matuška

Protipožiarna bezpečnosť stavby: Ing. Frederik Bottlik

Elektroinštalácie a bleskozvod: Ing. Dušan Hudák

***ZÁKLADNÉ ÚDAJE CHARAKTERIZUJÚCE STAVBU***

***Stručný opis stavby***

Vypracovaná projektová dokumentácia rieši návrh objektu prízemnej skladovej haly určenej pre skladovanie obilia pre zver na parcele č. č. 1828/1, 1832, 1835/1 v k.ú. Vyšný Blh a časť parcely registra C KN č. 353/1 v k.ú. Teplý Vrch. Terén je rovinný. Pozemok je prístupný z jestvujúcej asfaltovej prístupovej komunikácie. Objekt bude slúžiť pre účely skladovania obilia pre zver. Prístup do haly je orientovaný na juh, pred vstupnou bránou s rozmermi 4,00 x 4,20 m je navrhnutá nová spevnená plocha, napojená na existujúcu asfaltovú komunikáciu. Na opačnej strane haly, smerom na sever je navrhnutý presvetľovací pás s rozmermi 4,10 x 1,25 m.

Objekt je situovaný v severozápadnej časti pozemku, orientovaný je pozdĺž existujúcej asfaltovej komunikácie. Objekt je navrhnutý ako jednopodlažná, nepodpivničená budova, obdĺžnikového pôdorysu, zastrešená oblúkovou samonosnou konštrukciou. Dispozične je objekt navrhnutý ako veľkopriestorová hala s pôdorysnými rozmermi 20,80 m x 10,80 m, svetlá výška haly v strede dispozície (od podlahy po oceľovú samonosnú oblúkovú konštrukciu) je 6,475 m.

Konštrukcia haly bude tvorená z oceľových samonosných oblúkových rámov, ktoré budú kotvené do železobetónového sokla výšky 1,3 m pomocou chemických oceľových kotiev. Dimenzie oblúkového rámu: šírka 10,0 m, výška 5,18 m. Obvodový plášť je aj samotná nosná konštrukcia, ktorá je tvorená do výšky 1,3 m železobetónovým soklom a zvyšnú konštrukciu tvorí samotný oblúkový rám. Objekt bude vetraný pomocou strešných vetracích hlavíc, ktoré sú súčasťou dodávky haly. Objekt nebude vykurovaný.

***Dokumentácia je vypracovaná v súlade so zákonom:***

* Zákon č.50/1976 Zb. o územnom plánovaní a stavenom poriadku (stavebný zákon), v znení neskorších predpisov.
* Nariadenie vlády č.391/2006 Z.z. o minimálnych bezpečnostných a zdravotných požiadavkách na pracovisko.
* Počas výstavby je potrebné dodržiavať všeobecné požiadavky bezpečnosti pri práci podľa vyhlášky Slovenského úradu bezpečnosti práce č.59/1982 Zb., v znení neskorších predpisov, ktorou sa určujú základné požiadavky na zaistenie bezpečnosti práce a technických zariadení..
* Je potrebné aby práce vykonávali organizácie a firmy , ktoré majú na konkrétny druh práce oprávnenie. Je potrebné aby sa aj organizácie a realizačné firmy riadili znením nasledujúcich vyhlášok a nariadení :
* Zákon o bezpečnosti a ochrane zdravia pri práci - Zákon Národnej rady Slovenskej republiky č.124/2006 Z.z. v znení neskorších predpisov o bezpečnosti a ochrane zdravia pri práci .
* Vyhláška ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia č. 508/2009 Z.z.
* Vyhláška 549/2007 Z.z. o ochrane zdravia pred hlukom a vibráciami v znení neskorších predpisov.
* Nariadenie vlády č.391/2006 Z.z o minimálnych bezpečnostných a zdravotných požiadavkách na pracovisko.
* Vyhláška SÚBP a SBÚ č.374/1990 Zb. o bezpečnosti práce a technických zariadení pri stavebných prácach .
* Nariadenie č.161/2002 vlády SR , ktorým sa mení a dopĺňa Nariadenie vlády SR č.391/1999 Z.z. ., ktorým sa ustanovujú podrobnosti o technických požiadavkách na strojové zariadenia v znení nariadení vlády SR č. 475/2000 Z.z.
* Požiarna bezpečnosť stavby bola riešená v zmysle vyhl. MV SR č. 94/2004 Z.z. a STN 92 0201 - 1 až 4, vyhl. MV SR č. 699/2004 Z.z., vyhl. MV SR č. 285/2001 Z.z.

***Prehľad východiskových podkladov***

Základom pre vypracovanie projektu:

* + - * Požiadavky z predmetu zákazky
      * Konzultácie s investorom
      * Kópia z katastrálnej mapy Vyšný Blh a Teplý Vrch
      * Vyjadrenia k existencii IS v záujmovom území
      * Polohopisné a výškopisné zameranie (25.08.2023), zhotoviteľ: V-GEO, s.r.o.
      * Obhliadka areálu

***STAVEBNÉ RIEŠENIE***

***Príprava pre výstavbu***

Pred začatím stavebných prác je vhodné vybudovať dočasné objekty zariadenia staveniska slúžiace na ochranu stavebníkov pred nepriaznivým počasím a na skladovanie materiálu. Na ochranu materiálov a zariadení sa doporučuje stavenisko oplotiť a po ukončení prác uzavrieť.

***Zemné práce***

Objekt skladu sa pred začatím zemných prác vytýči lavičkami. Takisto sa zreteľne vytýči výškový bod, od ktorého sa určujú všetky príslušné výšky. Vlastné zemné práce sa začnú skrývkou ornice, a to do hĺbky 10-20 cm, ktorá sa uloží na vhodnom mieste stavebnej parcely. Pre realizáciu stavebných konštrukcií základov je potrebné vykonať výkopové práce tesne pred betonážou. Vyťaženú zeminu je potrebné odviesť na vopred určenú skládku, na stavenisku sa ponechá iba zemina určená na spätné zásypy.

Výkopy sa vymerajú a vykonajú podľa stavebného výkresu Pôdorys základov.

***Základy***

Základové konštrukcie sú navrhnuté ako monolitická železobetónová doska hrúbky 250 mm. Základová škára musí byť vodorovná. Pod doskou je navrhnutý podkladný betón v hrúbke 100 mm a zhutnený štrkopieskový podsyp hr. 600 mm. Pred realizáciou základových konštrukcií je nevyhnutná realizácia prestupov pre uzemnenie bleskozvodu. V časti statika sú vyhotovené podrobné výkresy tvaru, detailov a výstuže nosnej konštrukcie.

***Staticko-konštrukčný návrh nosných prvkov objektu***

Konštrukcia haly bude tvorená z oceľových samonosných oblúkových rámov, ktoré budú kotvené do železobetónového sokla výšky 1,3 m pomocou chemických oceľových kotiev. Dimenzie oblúkového rámu: šírka 10,0 m, výška 5,18 m. Obvodový plášť je aj samotná nosná konštrukcia, ktorá je tvorená do výšky 1,3 m železobetónovým soklom šírky 250 mm s možnosťou rozšírenia sokla do 400 mm, kvôli kotveniu oblúkovej haly podľa požiadaviek dodávateľa konštrukcie. Zvyšnú konštrukciu nad soklom tvorí samotný oblúkový rám.

***Podlaha***

Podlaha haly je navrhnutá železobetónová so vsypom a povrchovou úpravou určenou pre potravinársky priemysel hrúbky 250 mm. Celková skladba podlahy je navrhnutá nasledovne:

* Železobetónová doska so vsypom a povrchovou úpravou, hr. 250 mm
* Ochrana izolácie - PE fólia
* Asfaltová hydroizolácia, hr. 10 mm
* Penetračný náter
* Podkladný betón, hr. 100 mm
* Štrkopieskový podsyp, hr. 300 + 500 mm

***Vonkajšie povrchové úpravy a obvodové konštrukcie***

Oceľová oblúková konštrukcia a štítové steny sú dodávkou haly, navrhnuté z konštrukčnej

ocele S 320GD, s povrchovou úpravou aluzink. Železobetónový sokel je navrhnutý do výšky 1300 mm nad podlahu, ktorý bude ukončený so soklovým oplechovaním.

***Vnútorné povrchové úpravy***

Povrchová úprava oceľových konštrukcií: aluzink, oceľové konštrukcie dodávateľ dodá s finálnou povrchovou úpravou (farbu určí investor).

***Výplne vonkajších otvorov***

Garážová brána je navrhnutá na južnej štítovej stene so svetlou šírkou 4 m a výškou 4,2 m. Nosnú konštrukciu tvoria uzavreté oceľové profily, obložené s plechom. Farebný odtieň podľa výberu investora.

***Klampiarske práce***

Klampiarske výrobky budú zhotovené z pozinkovaného plechu s originálnou povrchovou úpravou. Oplechované časti strechy sú súčasťou dodávky strešnej krytiny.

***Zámočnícke a stolárske výrobky***

Zámočnícke výrobky budú zhotovené z oceľových uzavretých profilov s náterom syntetickou farbou. Kotevné a spojovacie prvky sú z ocele 11373, pozinkované, alt. opatrené 1x základným a 2x vrchným syntetickým náterom.

**STAROSTLIVOSŤ O ŽIVOTNÉ PROSTREDIE**

Stavba svojím zrealizovaním nebude mať škodlivý vplyv na životné prostredie. S odpadmi treba nakladať podľa príslušných ustanovení zákona č. 79/2015 Z. z. o odpadoch v znení vyhlášky MŽP SR č. 348/2020, ďalej vyhlášky č. 320/2017 Z. z., ktorou sa ustanovuje Katalóg odpadov, v znení vyhlášky č. 409/2002 Z. z.

**Likvidácia odpadu počas výstavby**

Zaobchádzanie s odpadmi bude realizované v súlade s platnými legislatívnymi predpismi SR. Stavebný odpad vznikajúci počas výstavby bude ukladaný do pristavených kontajnerov, resp. priamo na vozidlá stavby a odvážaný na zneškodnenie oprávnenou organizáciou na skládku, ktorej lokalitu upresní zhotoviteľ stavby. Čiastočne sa výkopová zemina použije na terénne úpravy pozemku.

Dodávateľ stavby odovzdá odpady len osobe oprávnenej nakladať s odpadmi podľa uvedeného zákona, ak nezabezpečuje ich zhodnotenie alebo zneškodnenie sám. Stavebný odpad zo stavebnej činnosti, ktorý vznikne na stavbe je zatriedený podľa katalógu odpadu pod číselným označením.

| Katalógové  číslo | Názov odpadu | Kategória | Mn. odp. |
| --- | --- | --- | --- |
| 17 05 06 | Výkopová zemina iná ako uvedená  v 17 05 05 | O | 250 m3 |
| 17 01 01 | Betón | O | 0,50 m3 |
| 17 01 02 | Tehly | O | 0,30 m3 |
| 17 01 03 | Obkladačky, dlaždice a keramika | O | 0,10 m3 |
| 17 02 01 | Drevo | O | 1,00 m3 |
| 17 02 03 | Plasty | O | 0,10 m3 |
| 17 04 05 | Železo a oceľ | O | 0,02 m3 |
| 17 02 02 | Sklo | O | 0,05 m3 |
| 17 06 04 | Izolačné materiály iné ako uvedené  v 17 06 01 a 17 06 03 | O | 0,04 m3 |
| 15 01 01 | Obaly z papiera a lepenky | O | 0,60 m3 |
| 15 01 02 | Obaly z plastov | O | 0,50 m3 |
| 15 01 03 | Obaly z dreva | O | 0,50 m3 |
| 20 03 01 | Zmesový komunálny odpad | O | 0,45 m3 |
|  | **Odpad spolu (bez výkopovej zeminy)** |  | 4,16 m3 |

LEGENDA

O- ostatný odpad

N- nebezpečný odpad

**Nakladanie s odpadmi vznikajúcimi počas prevádzky (užívania)**

Prevádzkou stavby bude produkovaný najmä zmesový komunálny odpad a separované zbierané zložky komunálnych odpadov: papier a lepenka, sklo a plasty (PET fľaše), všetky vymenované odpady patria do kategórie „O“ - ostatný. Zmesový komunálny odpad bude zhromažďovaný v kontajnery na pozemku, kým separované zbierané zložky sa budú zhromažďovať v kontajneroch na vyznačenom mieste. Odvoz odpadov bude zmluvne zabezpečený oprávnenou organizáciou.

**Realizácia objektu**

Zhotoviteľ objektu je povinný zo zákona (stavebný zákon) použiť pre stavbu iba výrobky, ktoré majú také vlastnosti, aby po dobu predpokladanej životnosti stavby bola pri bežnej údržbe zabezpečená ich životnosť, mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, ochrana proti hluku a úspora energie. Výrobky, pre ktoré požadujú príslušné predpisy povinnú certifikáciu, musia mať príslušný certifikát v zhode so zákonom.

Pri zhotovovaní sa musia dodržať aplikačné predpisy výrobcov jednotlivých materiálov.

**Bezpečnosť a ochrana zdravia pri práci**

Bezpečnosť a ochrana zdravia pri práci sa riadi ustanoveniami zákona č. 124/2006 Z. z.

Na zaistenie BOZP musia byť dodržané platné predpisy z oblasti BOZP pri stavebných prácach vrátane nadväzujúcich predpisov v nich citovaných.

***ZÁVER***

Všetky hlavné a pomocné stavebné práce je bezpodmienečne nutné vykonávať podľa platných technologických predpisov, pracovných postupov a ustanovení platných slovenských technických noriem (STN).

V Košiciach, 09/2023 Vypracoval: Ing. Gabriel Maczko